CELEX: C2005/296/68
Language: da
Date: 2005-11-26 00:00:00
Title: Sag T-356/05: Sag anlagt den  19. september 2005  — Martina Zelenkovà mod Europa-Parlamentet

26.11.2005   
            
            
               DA
            
            
               Den Europæiske Unions Tidende
            
            
               C 296/32
            
         Sag anlagt den 19. september 2005 — Martina Zelenkovà mod Europa-Parlamentet
   (Sag T-356/05)
   (2005/C 296/68)
   Processprog: engelsk
   Parter
   
      Sagsøger: Martina Zelenkovà, (Bruxelles, Belgien) [ved: lawyers G. Vandersanden, L. Levi og C. Ronzi]
   
      Sagsøgt: Europa-Parlamentet
   Sagsøgerens påstande
   
               —
            
            
               Der gives sagsøgeren medhold i hendes påstande, dvs. at den indplacering, som ansættelsesmyndigheden (Parlamentet) tildelte sagsøgeren i ansættelsesafgørelsen af 16. november 2004 med virkning fra den 1. december 2004, i kategori A*, lønklasse 5, løntrin 2, annulleres med den virkning, at sagsøgerens genindsættes i sine rettigheder i overensstemmelse med en gyldig og forskriftsmæssig ansættelse, dvs. en gyldig og forskriftsmæssig indplacering med virkning fra den 1. december 2004 i den tidligere gældende lønklasse LA8 eller det, der svarer hertil i medfør af artikel 1-11 i bilag XIII til tjenestemandsvedtægten (A*7 med det relevante løntrin i henhold til de regler, der gjaldt før den 1. maj 2004).
            
         
               —
            
            
               Sagsøgtes tilpligtes at betale 1) erstatning med tillæg af morarenter som kompensation for den skade, der er forvoldt sagsøgerens karriere, og 2) erstatning i form af en gyldig og forskriftsmæssig betaling, navnlig under anvendelse af den overgangsbestemmelse i artikel 21 i bilag XIII til tjenestemandsvedtægten, der trådte i kraft den 1. maj 2004 eller, alternativt, ved en nedsættelse af bidragene til pensionsordningen på grundlag af ligelønsprincippet. Disse rettigheder skal behørigt vurderes på et senere tidspunkt og anslås midlertidigt og ex aequo et bono til mindst 5 000 EUR pr. år.
            
         
               —
            
            
               Europa-Parlamentet tilpligtes at betale sagens omkostninger.
            
         Søgsmålsgrunde og væsentligste argumenter
   Sagsøgeren, der blev udnævnt til tjenestemand efter den nye tjenestemandsvedtægt var trådt i kraft den 1. maj 2004, men på grundlag af en ansættelsesreserveliste, der var blevet opstillet på baggrund af en udvælgelsesprøve, der fandt sted før denne dato, anfægter sin indplacering i lønklasse ved ansættelsen, der blev fastsat af Parlamentet til A*5 i overensstemmelse med den nye vedtægt. Hun gør samme anbringender og argumenter gældende som sagsøgerne i sag T-58/05 (1).
   
      (1)  EFT C 93, af 16.4.2005, s. 38.